7. pielikums
Iepirkuma ID. Nr. RSU 2026/120/AK
nolikumam
VISPĀRĪGĀS VIENOŠANĀS PROJEKTS
Vispārīgā vienošanās Nr. __________
Par poligrāfijas pakalpojumiem- grāmatas cietajos vākos 

Rīgā 	                                                                 Dokumenta parakstīšanas datums ir pēdējā pievienotā 
                                                                              droša elektroniskā paraksta un tā laika zīmoga datums
Rīgas Stradiņa universitāte (sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”),tās ____ (amats) _____ (Vārds Uzvārds) personā, kurš rīkojas atbilstīgi ______________ (pārstāvības pamats – statūti, pilnvara, rīkojums u.c.) (turpmāk – Pasūtītājs), no vienas puses, 
un
___________ “_____________”, tās ____ (amats) _____ (Vārds Uzvārds) personā, kurš rīkojas atbilstīgi ____________ (pārstāvības pamats – statūti, pilnvara, rīkojums u.c.)
(norāda atbilstoši izpildītāju skaitam)
(turpmāk – Izpildītājs/-i), no otras puses, Pasūtītājs un Izpildītāji kopā turpmāk – Līdzējs/-i, 
[bookmark: _Hlk227673182]atbilstoši Rīgas Stradiņa universitātes rīkotā atklāta konkursa “Poligrāfijas pakalpojumi – grāmatas cietajos vākos” (identifikācijas Nr. RSU 2026/120/AK) (turpmāk – Atklāts konkurss) rezultātiem, noslēdz šādu vispārīgo vienošanos par pakalpojumu nodrošināšanu (turpmāk – Vienošanās):
1. Vienošanās priekšmets
1.1. Pasūtītājs pasūta, un Izpildītāji apņemas sniegt poligrāfijas pakalpojumus – grāmatu izgatavošanu cietajos vākos – saskaņā ar Vispārīgās vienošanās noteikumiem, tehnisko specifikāciju (1. pielikums), Vispārīgās vienošanās ietvaros izsūtīto uzaicinājumu, attiecīgajā uzaicinājumā iesniegto piedāvājumu un noslēgto pakalpojuma līgumu (turpmāk – Pakalpojumi). Pasūtītājs katrā uzaicinājumā nosaka konkrēto nepieciešamo Pakalpojumu saturu, veidu, apjomu, izpildes termiņu un citas izpildes prasības atbilstoši Vispārīgās vienošanās priekšmetam. Pasūtītājam ir tiesības uzaicinājumā noteikt arī citus Pasūtītājam nepieciešamos Pakalpojuma tehniskos parametrus, kas atbilst Vispārīgās vienošanās priekšmetam, bet nav noteikts tehniskajā specifikācijā.
1.2. Pakalpojumu izpildes un samaksas noteikumi noteikti Vienošanās un līgumos, kas tiek slēgti ar konkrētu Izpildītāju par noteiktu Pakalpojumu (turpmāk – Līgums). 
1.3. Izpildītāji Pakalpojumus sniedz paši ar saviem tehniskajiem līdzekļiem, personāla un citiem nepieciešamajiem resursiem. Sniegtie Pakalpojumi atbilst augstākā līmeņa kvalitātes prasībām un profesionālajiem standartiem. 
1.4. Pasūtītājs Vienošanās ietvaros nav saistīts ar noteiktu apjomu un veic pasūtījumus atbilstoši faktiskajām vajadzībām, sasniedzamajiem rezultātiem un finanšu iespējām. 
1.5. Izpildītājs Pakalpojumu ietvaros radītos materiālus piegādā Pasūtītājam uz Līgumā norādītajām adresēm.
1.6. Gadījumā, ja Līguma saskaņošanas vai tā izpildes laikā notiek izmaiņas Pakalpojumu sniegšanai nepieciešamo jebkāda veida materiālu ražošanā un/vai pieejamībā, par ko Izpildītājs var uzrādīt Pasūtītājam ražotāja, autorizētā pārstāvja vai citas atbildīgas institūcijas vai komersanta apliecinājumu, Izpildītājs, saņemot iepriekšēju Pasūtītāja akceptu, var sniegt Pakalpojumus, izmantojot līdzvērtīgu vai labāku materiālu. Izpildītājs nodrošina, ka šādā gadījumā Pakalpojumi atbildīs visām Līguma prasībām, tehniskā specifikācija un parametri nebūs sliktāki kā Līgumā (atbilstību šādos gadījumos nosaka, rakstiski saskaņojot ar Pasūtītāju) un Pakalpojumu cenas netiks paaugstinātas, kā arī tiks ievēroti visi pārējie Vienošanās un Līguma nosacījumi.
2. Vienošanās līgumcena un norēķinu kārtība
2.1. Kopējā līgumcena par Pakalpojumiem visā Vienošanās darbības laikā ir līdz _____________  EUR (_____________ euro, 00 centi) bez pievienotās vērtības nodokļa (turpmāk – PVN) (turpmāk – Līgumcena). 
2.2. Pasūtītājs norēķinās ar Izpildītāju par sniegtajiem Pakalpojumiem, ņemot vērā, ka cenas par konkrētajiem Pakalpojumiem ir atbilstīgas abpusēji parakstītajā Līgumā noteiktajam. 
2.3. Papildus Līgumcenai Pasūtītājs maksā PVN Latvijas Republikā spēkā esošajos normatīvajos aktos noteiktajā apmērā.
2.4. Ja saskaņā ar normatīvajiem aktiem turpmāk tiek grozīta PVN likme (vai Pakalpojumu ietvaros radīto materiālu piegādes sāk aplikt ar PVN) vai Izpildītājs tiek reģistrēts ar PVN apliekamo personu reģistrā (vai izslēgts no tā), jebkurš Vienošanās noteikto maksājumu apmērs ar PVN tiek grozīts atbilstoši izmaiņām bez atsevišķas Pušu vienošanās, ņemot par pamatu cenu bez PVN, kas paliek nemainīga.
2.5. Līgumcenā ir iekļautas visas izmaksas, kas saistītas ar Pakalpojumu pilnīgu un kvalitatīvu izpildi, t.sk., Izpildītāja materiāli, nepieciešamie palīgmateriāli un iekārtas, izmaksas, kas ir saistītas ar izgatavošanu, komplektēšanu, darbaspēks, transporta izmaksas, visi nodokļi un nodevas, kas attiecas uz Pakalpojumu un Izpildītāju kā Pakalpojuma sniedzēju, izņemot PVN, kas tiek norādīts atsevišķi.
2.6. Avansa maksājumi Vienošanās darbības laikā netiek paredzēti.
2.7. Pasūtītājs samaksu par Pakalpojumiem veic atbilstīgi Izpildītāja izrakstītam rēķinam, kas ir pamats norēķinu veikšanai.
2.8. Pasūtītājs pieņem no Izpildītāja strukturētu elektronisku rēķinu – rēķins, kas sagatavots apmaksai, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt (strukturēta e-rēķina datnes formāts ir XML (Extensible Markup Language). XML struktūra ir noteikta Latvijas nacionālajā standartā, un tai jāatbilst PEPPOL BIS Billing 3.0 specifikācijai). Sagatavoto rēķinu nosūtot uz Pircēja e-adresi EINVOICE@90000013771, pievienojot digitālo rēķinu (ar pielikumiem vai citiem darījumu apliecinošiem dokumentiem, piem., pieņemšanas – nodošanas aktu) arī lasāmā formātā (PDF). Gadījumā, ja kādu no pielikumiem nevar pievienot un nosūtīt e-adresē, to nosūta uz RSU e-pastu:  e-rekini@rsu.lv.
2.9. Pasūtītājs samaksu par Pakalpojumiem veic ar pārskaitījumu uz Izpildītāja Vienošanās norādīto bankas kontu 30 (trīsdesmit) dienu laikā no Izpildītāja izrakstīta rēķina vai Izpildītāja izrakstīta rēķina un Pušu abpusēji parakstīta Pakalpojumu pieņemšanas – nodošanas akta saņemšanas dienas. Izrakstot rēķinu, tajā obligāti jānorāda Pasūtītāja Vienošanās numurs un datums, Līguma numurs un datums, kā arī Pasūtītāja kontaktpersona, pretējā gadījumā Pasūtītājs ir tiesīgs bez soda sankciju piemērošanas kavēt šajā punktā noteikto maksājumu termiņu.
2.10. Maksājums uzskatāms par veiktu dienā, kad Pasūtītājs ir pārskaitījis naudas summu uz Vienošanās norādīto Izpildītāja norēķinu kontu kredītiestādē. Norēķinu konts var tikt mainīts tikai uz Izpildītāja iesniegtas un apstiprinātas informācijas pamata, atbilstoši Vienošanās 9.10. punkta nosacījumiem, slēdzot rakstveida vienošanos par grozījumiem Vienošanā.
2.11. Ja Vienošanās noteikto maksājumu veikšanas brīdī pastāv kāda Izpildītāja parāda saistība pret Pasūtītāju, kas izriet no Vienošanās nosacījumu vai Līguma neizpildes, Pasūtītājs ir tiesīgs to vienpusēji ieturēt, veicot norēķinus.
3. Uzaicinājumu nosūtīšana un piedāvājumu iesniegšana
3.1. Pasūtītājs Pakalpojumu pasūtīšanu veic pēc nepieciešamības, nosūtot Izpildītājiem uz Vienošanās 12.1. punktā norādītajām Izpildītāju kontaktpersonu e-pasta adresēm uzaicinājumu iesniegt piedāvājumu, ņemot vērā Vienošanās pielikumā pievienoto paraugu (2. pielikums) (turpmāk – Uzaicinājums).
3.2. Pasūtītājs Uzaicinājumā precizē informāciju par nepieciešamajiem Pakalpojumiem, norādot:
3.2.1. konkrētus nepieciešamos Pakalpojumus un to apjomu;
3.2.2. Pakalpojumu izpildes termiņu;
3.2.3. piedāvājuma iesniegšanas termiņu;
3.2.4. citu būtisku informāciju Pakalpojumu sniegšanai atbilstoši Pasūtītāja vajadzībām.
3.3. Pasūtītājs konkrētu piedāvājumu iesniegšanas termiņu nosaka Uzaicinājumā, bet ne īsāku par 2 (divām) darba dienām.
3.4. Izpildītājs 1 (vienas) darba dienas laikā apstiprina Uzaicinājuma saņemšanas faktu, nosūtot Pasūtītājam atbildes e-pasta vēstuli.
3.5. Izpildītāji no Vienošanās norādītās e-pasta adreses nosūta piedāvājumus Pasūtītājam uz e-pasta adresi, kas norādīta Uzaicinājumā, ievērojot Uzaicinājumā noteikto piedāvājuma iesniegšanas termiņu, saturu un formu. Piedāvājumus, kas tiek iesūtīti pēc Uzaicinājumā noteiktā termiņa, Pasūtītājs neizskata.
3.6. Pasūtītājs 1 (vienas) darba dienas laikā pēc piedāvājumu saņemšanas apstiprina Izpildītājiem piedāvājumu saņemšanas faktu, nosūtot atbildes uz Izpildītāju e-pasta adresēm, no kurām saņemti piedāvājumi.
3.7. Piedāvājumā Izpildītāji norāda cenu EUR bez PVN (lietojot 2 (divas) zīmes aiz komata) par katru pozīciju un par visu Pasūtītāja uzaicinājumā un piedāvājuma formā norādīto apjomu un citu uzaicinājumā norādīto informāciju. 
3.8. Pasūtītājs nodrošina, ka Izpildītāju iesniegto piedāvājumu saturs ir konfidenciāls līdz uzaicinājumā noteiktā piedāvājumu iesniegšanas termiņa beigām. 
4. Piedāvājumu izvērtēšana, lēmuma pieņemšana par līguma slēgšanas tiesību piešķiršanu un līguma slēgšana
4.1. Pasūtītājs Izpildītāju iesniegto piedāvājumu vērtēšanu sāk pēc Uzaicinājumā noteiktā piedāvājumu iesniegšanas termiņa beigām.
4.2. Piedāvājumu izvēles kritērijs ir zemākā piedāvātā kopējā Pakalpojumu cena (EUR bez PVN). 
4.3. Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota piedāvājumā iekļauta informācija. Ja Izpildītājs šo informāciju neiesniedz, Pasūtītājs ir tiesīgs konkrētā Izpildītāja piedāvājumu noraidīt. 
4.4. Ja Izpildītāja iesniegtais piedāvājums neatbilst Pasūtītāja uzaicinājumā izvirzītajām prasībām, t.sk. nav sniegta visa obligāti norādāmā informācija, Pasūtītājs Izpildītāja piedāvājumu noraida.
4.5. Ja Pasūtītājs Izpildītāja piedāvājumā konstatē aritmētiskas kļūdas, tas šīs kļūdas izlabo. Par kļūdu labojumu un laboto piedāvājuma summu Pasūtītājs paziņo Izpildītajam, kura pieļautās kļūdas labotas. Vērtējot finanšu piedāvājumu, Pasūtītājs ņem vērā labojumus.
4.6. Aritmētiskās kļūdas piedāvājumos tiek labotas šādi:
4.6.1. ja atšķiras skaitļi vārdos no skaitļiem ciparos, vērā tiks ņemti skaitļi vārdos;
4.6.2. ja atšķiras vienības cena no kopējās cenas, kas iegūta, reizinot vienības cenu ar skaitu, vērā tiks ņemta vienības cena un kopējā cena tiks labota;
4.6.3. ja piedāvājumā konstatēta aritmētiska kļūda nodokļu aprēķināšanā, Pasūtītājs to labo atbilstoši nodokļu likumos noteiktajai nodokļu aprēķināšanas kārtībai.
4.7. Pēc uzaicinājumā izvirzītājām prasībām atbilstošo piedāvājumu izvērtēšanas, Pasūtītājs izvēlas piedāvājumu atbilstoši Vienošanās 4.2. punktā norādītajam piedāvājuma izvēles kritērijam. Gadījumā, ja tiek iesniegti vairāki piedāvājumi ar vienādu atbilstību piedāvājuma izvēles kritērijam, Pasūtītājs izvēlas piedāvājumu, kurš atsūtīts ātrāk (ienākošā e-pasta laiks). 
4.8. Pasūtītājs izvērtē Izpildītāju iesniegtos piedāvājumus, to atbilstību Vienošanās un Uzaicinājumā norādītajām prasībām un 5 (piecu) darba dienu laikā pieņem lēmumu par:
4.8.1. [bookmark: _Toc26600590]Līguma slēgšanu ar konkrētu Izpildītāju;
4.8.2. atteikšanos izvēlēties kādu piedāvājumu, ja:
4.8.2.1. neviens no iesniegtajiem piedāvājumiem neatbilst Uzaicinājumā norādītajām prasībām;
4.8.2.2. neviens no iesniegtajiem piedāvājumiem neatbilst Pasūtītāja finanšu iespējām;
4.8.2.3. Pasūtītājam zudusi nepieciešamība pēc konkrētajā Uzaicinājumā norādītajiem Pakalpojumiem.
4.9. Lēmumu par Izpildītāja izvēli pieņem Pasūtītāja izveidota komisija. 
4.10. Pasūtītājs piedāvājumus iesniegušajiem Izpildītājiem uz to Vienošanās norādītajām e-pasta adresēm nosūta pieņemto lēmumu. Lēmumā norāda Izpildītāja nosaukumu, kuram piešķirtas pakalpojuma izpildes tiesības, un tā piedāvāto kopējo Pakalpojuma cenu, kā arī pieņemtā lēmuma pamatojumu. 
4.11. Izraudzītais Izpildītājs paraksta Līgumu, kas sagatavots saskaņā ar Vienošanās 3. pielikumā pievienoto paraugu, ne vēlāk kā 5 (piecu) darba dienu laikā pēc Pasūtītāja uzaicinājuma parakstīt Līgumu saņemšanas dienas e-pastā.
4.12. Pasūtītājs līdz Līguma abpusējai parakstīšanai ir tiesīgs atteikties no Pakalpojumiem objektīvu apstākļu dēļ, par to informējot Izpildītāju. 
4.13. Ja Izpildītājs rakstveidā e-pastā paziņo par atteikšanos slēgt Līgumu vai noteiktajā termiņā neparaksta Līgumu, vai noslēgtais Līgums tiek izbeigts, Pasūtītājs pēc savas izvēles: 
4.13.1. pieņem lēmumu slēgt Līgumu ar nākamo Izpildītāju, kurš piedāvājis zemāko cenu un kura piedāvājums atbilst Uzaicinājumā norādītajām Pasūtītāja prasībām, vai;
4.13.2. pieņem lēmumu atteikties slēgt Pakalpojumu līgumu iesniegto piedāvājumu ietvaros, neizvēloties nevienu piedāvājumu, un nepieciešamības gadījumā nosūtot Izpildītājiem jaunu uzaicinājumu.
4.14. Ja pieņemts lēmums slēgt Līgumu ar nākamo Izpildītāju, kurš iesniedzis piedāvājumu atbilstoši uzaicinājumā norādītajam piedāvājuma izvēles kritērijam un kura piedāvājums atbilst prasībām, un arī šis Izpildītājs atsakās slēgt Līgumu, Pasūtītājs pieņem lēmumu pārtraukt šī uzaicinājuma procesu, neizvēloties nevienu piedāvājumu.
4.15. Ja izraudzītais Izpildītājs atsakās slēgt Līgumu vai neievēro noteikto Līguma noslēgšanas termiņu, vai Līgums tiek izbeigts pēc Izpildītāja iniciatīvas, vai Izpildītāja saistību neizpildes dēļ, un Pasūtītājs sagatavo jaunu uzaicinājumu ar tādām pašām prasībām, tad Pasūtītājs ir tiesīgs nesūtīt jauno uzaicinājumu iepriekš izraudzītajam Izpildītājam. 
5. Pakalpojumu pieņemšanas-nodošanas kārtība un kvalitātes prasības 
5.1. Izpildītājs Pakalpojumu sniegšanu Pasūtītājam veic ne vēlāk kā Līgumā noteiktajā termiņā, iepriekš savstarpēji saskaņojot konkrētu Pakalpojumu pieņemšanas – nodošanas vietu un laiku, kā arī ievērojot Vienošanās un Līgumā noteikto. 
5.2. Pasūtītājam no Pakalpojumu saņemšanas dienas tiek atvēlētas 3 (trīs) darba dienas Pakalpojumu atbilstības Vienošanās, Līgumam un to pielikumiem izvērtēšanai. Ja Pakalpojumu pieņemšanas – nodošanas ietvaros tiek konstatētas kādas neatbilstības Vienošanās, Līguma un to pielikumu noteikumiem, Izpildītājam tās jānovērš bez papildus samaksas Pasūtītāja noteiktajā termiņā. Ja konstatētās neatbilstības nav iespējams novērst, Pasūtītājam ir tiesīgs atteikties no konkrēto Pakalpojumu pieņemšanas un neveikt Izpildītājam samaksu par attiecīgajiem Pakalpojumiem.
5.3. Vienlaicīgi ar Pakalpojumiem, Izpildītājs nodod Pasūtītājam visu ar Pakalpojumu sniegšanu saistīto dokumentāciju, ja tāda konkrētajiem Pakalpojumiem ir.
5.4. Pakalpojumu izpilde, ja Pasūtītājs to akceptē, var tikt sadalīta pa posmiem atbilstoši veicamajiem uzdevumiem un sasniedzamajiem rezultātiem, kas tiek fiksēts Pakalpojumu pieņemšanas – nodošanas ietvaros.
5.5. Pakalpojumu pieņemšana – nodošana tiek noformēta ar Pakalpojumu pieņemšanas – nodošanas akta vai Izpildītāja izrakstīta rēķina, kas apliecina Pakalpojumu pieņemšanu – nodošanu, abpusēju parakstīšanu. Ja pieņemšanas – nodošanas ietvaros tiek konstatētas kādas neatbilstības (iztrūkums, nepilnvērtīga funkcionēšana u.c.), Izpildītājam tās jānovērš bez papildus samaksas Pasūtītāja norādītajā termiņā un kārtībā. Pēc trūkumu novēršanas Pasūtītājs pieņem Pakalpojumus atkārtoti abpusēji parakstot pavadzīmi-rēķinu vai Pakalpojumu nodošanas - pieņemšanas aktu.
5.6. Jautājumi par Pakalpojumu atbilstību Vienošanās un Līguma noteikumiem tiek risināti Pusēm savstarpēji vienojoties. Ja vienoties neizdodas, Pasūtītājs ir tiesīgs pieaicināt neatkarīgu ekspertu no Latvijas Poligrāfijas uzņēmumu asociācijas. Ja eksperta slēdziens apstiprina par pamatotu Pasūtītāja viedokli, Izpildītājs ne tikai novērš attiecīgos trūkumus, bet arī Pasūtītāja noteiktā termiņā un kārtībā sedz eksperta pieaicināšanas izmaksas.
5.7. Ar Izpildītāja izrakstīta rēķina un/vai Pakalpojumu pieņemšanas – nodošanas akta abpusēju parakstīšanu, Izpildītāja sniegtie Pakalpojumi tiek uzskatīti par pabeigtiem un izpildītiem atbilstoši Pasūtītāja izvirzītajām un Vienošanās, kā arī Līgumā noteiktajām prasībām, un kalpo par pamatu norēķinu veikšanai ar Izpildītāju.
6. Izpildītāja tiesības un pienākumi
6.1. Izpildītājs apņemas:
6.1.1. Pakalpojumus sniegt kvalitatīvi, savlaicīgi, izmantojot tādas profesionāli atzītas vai attiecīgajā nozarē vispārpieņemtas darbības metodes, paņēmienus un praksi, kas nodrošina to īstenošanu augstā kvalitātē, noteiktajos termiņos, atbilstoši Vienošanās, Līguma un to pielikumu prasībām;
6.1.2. izpildīt Pakalpojumus pilnā apjomā ar saviem resursiem, ierīcēm un darbaspēku, organizēt un veikt uzdevumus, kas nepieciešami Pakalpojumu izpildei, atbilstoši Vienošanās, Līguma un to pielikumu noteikumiem un normatīvajiem aktiem;
6.1.3. bez papildu atlīdzības veikt izmaiņas, uzlabojumus un/vai papildinājumus Pakalpojumiem gadījumā, ja tiek konstatētas neatbilstības Vienošanās, Līguma vai to pielikumu nosacījumiem;
6.1.4. nodrošināt Pakalpojumu sniegšanā iesaistīto speciālistu kvalifikācijas atbilstību Pakalpojumu izpildei, ar attiecīgajai darba specifikai nepieciešamo kvalifikāciju un prasmēm, t.sk. iesaistīt Vienošanās izpildē speciālistus, kas norādīti Vienošanās 12.6. punktā;
6.1.5. uzņemties pilnu atbildību par Pasūtītājam un/vai trešajām personām nodarītajiem zaudējumiem;
6.1.6. visā Vienošanās darbības laikā nodrošināt Pakalpojumu sniegšanai nepieciešamo atļauju un licenču spēkā esamību;
6.1.7. nekavējoties ziņot Pasūtītājam par tādiem apstākļiem Pakalpojumu izpildes gaitā, kas var ietekmēt un/vai aizkavēt Pakalpojumu izpildes termiņus, pasliktināt sniegto Pakalpojumu kvalitāti vai kā citādi negatīvi ietekmēt veicamos darbus Pakalpojumu ietvaros;
6.1.8. ievērot godīgas konkurences principus visā Vienošanās darbības laikā;
6.1.9. Pakalpojuma sniegšanas laikā nodrošināt Pasūtītāja pārstāvjiem iespēju pārbaudīt jebkuru Pakalpojuma izpildes procesa gaitu;
6.1.10. sniegt priekšlikumus attiecībā uz Pakalpojumu izpildes procesa uzlabošanu, gadījumā, ja konstatē jebkādas nepilnības vai neprecizitātes, kas var radīt negatīvu ietekmi uz Pakalpojumu kvalitāti;
6.1.11. Pakalpojumu sniegšanai izmantot materiālus, kas iepriekš saskaņoti ar Pasūtītāju;
6.1.12. pēc Pasūtītāja pieprasījuma saņemšanas iesniegt ar Vienošanās un Līguma izpildi saistīto informāciju (pārskatu);
6.1.13. pilnā apmērā segt Pasūtītājam no šīs Vienošanās izrietošo zaudējumu atlīdzināšanas un citu Izpildītāja maksājuma saistību administrēšanas un piedziņas izdevumus, kādi Pasūtītājam rodas;
6.1.14. nekavējoties, bet ne vēlāk kā 3 (trīs) darba dienu laikā, rakstveidā informēt Pasūtītāju, ja Vienošanās izpildes laikā: 
6.1.14.1. tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta, vai tiek pieņemts lēmums par Izpildītāja likvidācijas procesa uzsākšanu; 
6.1.14.2. Izpildītāja saimnieciskā darbība tiek apturēta;
6.1.14.3. Izpildītājs tiek reģistrēts ar PVN apliekamo personu reģistrā vai izslēgts no tā (atsūtot Pasūtītājam apliecības kopiju);
6.1.14.4. Izpildītājam tiek piemērotas vai uz Līgumu ir attiecināmas – attiecīgās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.2. Izpildītājam ir tiesības:
6.2.1. ievērojot Vienošanās un Līguma noteikumus, pieprasīt un saņemt no Pasūtītāja visu nepieciešamo informāciju, materiālus, dokumentus un atbalstu, kas nepieciešama kvalitatīvai Pakalpojumu sniegšanai;
6.2.2. par kvalitatīvi izpildītiem Pakalpojumiem, atbilstoši Līguma un normatīvo aktu noteikumiem, saņemt samaksu par Pakalpojumiem Vienošanās un Līgumā noteiktajā kārtībā un apmērā;
6.2.3. līdz Līguma noslēgšanai atsaukt savu piedāvājumu, paziņojot par to Pasūtītājam rakstveidā e-pastā.
6.3. Ja Pakalpojumi ietver autora darba vai cita intelektuālā īpašuma objekta radīšanu, kopā ar izpildīto darbu Izpildītājs nodod Pasūtītājam ekskluzīvas radītā intelektuālā īpašuma objekta lietošanas mantiskās tiesības, kuras saskaņā ar normatīvajiem aktiem un tajos noteiktā apjoma ietvaros Pasūtītājs ir tiesīgs saņemt. Izpildītājs nav tiesīgs ar šo objektu turpmāk rīkoties bez Pasūtītāja iepriekšēja rakstiska saskaņojuma. 
6.4. Izpildītājs apliecina, ka Pakalpojuma izpildē ir ievērojis trešo personu tiesības, tādējādi nodrošinot Pasūtītāju pret trešo personu prasījumiem.
6.5. Izpildītājs nav tiesīgs nodot Pakalpojumu vai to daļas izpildi trešajām personām (minētais neattiecas uz Izpildītāja personālresursiem – fiziskām personām, kā arī uz gadījumiem, kad Izpildītājs tiek aizstāts ar citu, atbilstīgi komerctiesību jomas normatīvo aktu noteikumiem par komersantu reorganizāciju un uzņēmumu pāreju).
6.6. Izpildītājs nodrošina, ka Vienošanās izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi, un pēc Pasūtītāja pieprasījuma 5 (piecu) darba dienu laikā iesniedz preču izcelsmi apliecinošu dokumentāciju (piemēram, sertifikātus, tehnisko dokumentāciju, pavadzīmes, u.c.).
7. Pasūtītāja tiesības un pienākumi
7.1. Pasūtītājs apņemas:
7.1.1. nodrošināt Izpildītāju brīvu konkurenci, kā arī vienlīdzīgu un taisnīgu attieksmi pret tiem;
7.1.2. veikt samaksu par kvalitatīvi, atbilstoši Vienošanās, Līguma un to pielikumu nosacījumiem sniegtiem Pakalpojumiem Vienošanās noteiktajos termiņos un kārtībā;
7.1.3. ciktāl tas ir atkarīgs no Pasūtītāja, nodrošināt Izpildītājam pienācīgus apstākļus Pakalpojumu sniegšanai, kā arī sniegt visu nepieciešamo informāciju, dokumentus, materiālus un atbalstu, kas nepieciešams kvalitatīvai Pakalpojumu sniegšanai, ja to nevar iegūt pats Izpildītājs;
7.1.4. savlaicīgi veikt Vienošanās un Līguma nosacījumiem atbilstošu Izpildītāja sniegto Pakalpojumu izvērtēšanu un pieņemšanu;
7.1.5. informēt Izpildītāju par visiem apstākļiem, par iespējamiem vai paredzamiem kavējumiem, kas ietekmē vai var ietekmēt noteikto Pakalpojumu precīzu un pilnīgu izpildi.
7.2. Pasūtītājam ir tiesības:
7.2.1. atbilstoši Vienošanās un Līguma noteikumiem saņemt Līgumā noteiktos Pakalpojumus un apturēt Pakalpojumu izpildi, ja tie sniegti neatbilstoši Vienošanās, Līguma, to pielikumu un/vai normatīvo aktu prasībām;
7.2.2. kontrolēt un pārbaudīt Līguma izpildes gaitu, saņemt informāciju, dokumentāciju, skaidrojumus par Pakalpojumu izpildes gaitu, kā arī par apstākļiem, kas traucē, vai varētu traucēt Pakalpojumu kvalitatīvu izpildi;
7.2.3. dot Izpildītājam saistošus norādījumus par Vienošanās un Līguma izpildi, kā arī izvirzīt pretenziju un/vai atteikties no Pakalpojumu pieņemšanas, ja tiek konstatēti trūkumi, vai, ja Pasūtītāju neapmierina to saturs u.tml.;
7.2.4. pasūtīt arī cita rakstura, apjoma un veida Pakalpojumus, kas nav norādīti tehniskajā specifikācijā;
7.2.5. nodot ar Vienošanos saistīto informāciju tā izpildes kontrolē iesaistītajām institūcijām saskaņā ar normatīvajiem aktiem un/vai citiem noslēgtajiem līgumiem, kā arī tiesības no Vienošanās izrietošo maksājumu piedziņu nodot trešajām personām.
7.3. Pasūtītājs Vienošanās un Līguma izpildes kontroli veic pats par saviem līdzekļiem, ja nepieciešams, pieaicinot speciālistus un ekspertus.
8. Pušu mantiskā atbildība
8.1. Līdzēji ir savstarpēji atbildīgi par pretējam Līdzējam nodarītiem zaudējumiem, ja tie radušies šī Līdzēja vai ar to saistītās personas, kā arī Vienošanās izpildē iesaistīto trešo personu darbības vai bezdarbības rezultātā, kā arī rupjas neuzmanības, ļaunā nolūkā izdarīto darbību vai nolaidības rezultātā.
8.2. Vienošanās saistību neizpildes vai nepienācīgas izpildes gadījumā vainīgais Līdzējs atlīdzina pretējam Līdzējam radītos zaudējumus.
8.3. Ja Līdzējs vispār neizpilda kādu no Vienošanās vai tās pielikumiem izrietošajām saistībām, vainīgais Līdzējs par katru no pārkāpumiem maksā pretējam Līdzējam vienreizēju līgumsodu par katru neizpildes gadījumu 200,00 EUR (simts euro, 00 centi) apmērā.
8.4. Ja Līdzējs kādu no Vienošanās vai tās pielikumiem izrietošu saistību izpilda nepienācīgi vai neizpilda īstā laikā (termiņā), vainīgais Līdzējs par katru no pārkāpumiem maksā pretējam Līdzējam līgumsodu 0,5% apmērā no laikā neizpildītās saistības summas par katru nokavēto dienu, ja saistība ir izsakāma naudas izteiksmē, vai 100,00 EUR (simts euro, 00 centi) par katru nokavēto dienu, ja saistība nav izsakāma naudas izteiksmē, bet ne vairāk kā 10% no pamatparāda vai galvenās saistības apmēra.
8.5. Ja Izpildītājs neatbild uz Uzaicinājumu iesniegt piedāvājumu, Pasūtītājs ir tiesīgs piemērot līgumsodu 100,00 EUR (viens simts euro, 00 centi) apmērā par katru šādu gadījumu.
8.6. Ja Izpildītājs, kuram saskaņā ar Vienošanos ir piešķirtas Pakalpojuma līguma slēgšanas tiesības, atsakās slēgt Pakalpojuma līgumu, Pasūtītājs ir tiesīgs piemērot līgumsodu 100,00 EUR (viens simts euro, 00 centi) apmērā par katru šādu gadījumu.
8.7. Ja Līdzēji pārkāpj Vienošanās 11. nodaļā noteiktās informācijas neizpaušanas saistības, kas ir radījis vai reāli var radīt kaitējumu Līdzējām vai ar to saistītiem subjektiem, vainīgais Līdzējs pēc otra Līdzēja pieprasījuma maksā līgumsodu 200,00 EUR (divi simti euro, 00 centi) apmērā par katru atsevišķu šādu pārkāpuma gadījumu.
8.8. Ja Izpildītājs nenodrošina Datu apstrādes nosacījumus, kas atrunāti Vienošanās 11. nodaļā, Izpildītājs pēc Pasūtītāja pieprasījuma maksā Pasūtītājam līgumsodu 300,00 EUR (trīs simti euro, 00 centi) apmērā par katru šādu gadījumu.
8.9. Gadījumā, ja Līdzējiem, atbilstoši Vienošanās 8.3., 8.4., 8.,5., 8.6., 8.8., 8.9. punktu noteikumiem jāmaksā līgumsods, tā apmaksa tiek veikta 15 (piecpadsmit) darba dienu laikā pēc attiecīgas pretenzijas un līgumsoda rēķina saņemšanas.
8.10. Laikā, kad Izpildītāja saimnieciskā darbība ir apturēta, Pasūtītājam līgumsods netiek aprēķināts.
8.11. Līgumsoda samaksa neatbrīvo Līdzējus no turpmākas saistību izpildes, ja vien Līdzēji konkrētā gadījumā nevienojas savādāk. Līgumsoda samaksa nav uzskatāma par zaudējumu atlīdzināšanu. 
9. Vienošanās darbības termiņš, grozījumu izdarīšanas un izbeigšanas kārtība
9.1. Vienošanās stājas spēkā ar brīdi, kad to parakstījuši visi Līdzēji, un ir spēkā 24 (divdesmit četrus) mēnešus vai līdz brīdim, kad kopējā no Vienošanās izrietošā visu pasūtījumu summa sasniedz Līgumcenu, atkarībā no tā, kurš nosacījums iestāsies pirmais.
9.2. Ja 24 (divdesmit četru) mēnešu laikā no Vienošanās spēkā stāšanās dienas Līgumcena nav apgūta, Līdzēji, savstarpēji rakstveidā vienojoties, var pagarināt Vienošanās darbības termiņu uz ne vairāk kā 12 (divpadsmit) mēnešiem, nepārsniedzot Līgumcenu.
9.3. Vienošanās var tikt izbeigta pirms termiņa jebkurā brīdī, Līdzējiem savstarpēji par to rakstveidā vienojoties.
9.4. Pasūtītājs ir tiesīgs vienpusēji izbeigt Vienošanos ar vienu vai vairākiem Izpildītājiem, par to rakstveidā paziņojot Izpildītājam 10 (desmit) darba dienas iepriekš un neatlīdzinot tādējādi radušos izdevumus un/vai zaudējumus, ja:
9.4.1. Izpildītājs neizpilda kādu no Vienošanās saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos;
9.4.2. ja tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta, vai pieņemts lēmums par Izpildītāja likvidācijas procesa uzsākšanu;
9.4.3. ja Izpildītāja saimnieciskā darbība ir apturēta ilgāk par 2 (divām) nedēļām;
9.4.4. Izpildītājs Vienošanās noslēgšanas vai izpildes laikā sniedzis nepatiesas ziņas vai apliecinājumus;
9.4.5. Izpildītājs Vienošanās noslēgšanas vai izpildes laikā pārkāpis normatīvo aktu prasības attiecībā uz Vienošanās slēgšanu vai izpildi;
9.4.6. Vienošanos nav iespējams izpildīt tādēļ, ka Vienošanās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
9.4.7. Izpildītājs vismaz 2 (divas) reizes neatbild uz Pasūtītāja uzaicinājumu iesniegt piedāvājumu konkrētu Pakalpojumu izpildei vai atsakās no Pakalpojumu izpildes.
9.5. Izpildītājs ir tiesīgs vienpusēji atkāpties no Vienošanās, par to rakstveidā paziņojot Pasūtītājam 10 (desmit) darba dienas iepriekš un neatlīdzinot tādējādi radušos izdevumus un/vai zaudējumus, ja:
9.5.1. Pasūtītājs vismaz 30 (trīsdesmit) dienas nepamatoti kavē Vienošanās noteikto maksājumu saistību termiņu un Izpildītājs pienācīgi ir izpildījis savas Vienošanā noteiktās saistības;
9.5.2. Pasūtītājs neizpilda kādu no Vienošanās saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos.
9.6. Pasūtītājs ir tiesīgs, brīdinot Izpildītājus vismaz 1 (vienu) mēnesi iepriekš, vienpusēji izbeigt Vienošanos, ja ir zudusi nepieciešamība pēc Vienošanās priekšmeta.
9.7. Līdzēji ir tiesīgi vienpusēji izbeigt Vienošanos vai atlikt Vienošanās izpildi bez sankciju piemērošanas gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai pārvaldes lēmumiem.
9.8. Ja Pasūtītājam objektīvu apstākļu dēļ zudusi nepieciešamība pēc Pakalpojumiem, par kuriem noslēgts Līgums, Pasūtītājs var vienpusēji izbeigt Līgumu, par to nekavējoties rakstveidā informējot Izpildītāju, ar kuru noslēgts Līgums.
9.9. Vienošanās 9.4. punktā noteiktajos gadījumos, ja Pasūtītājs uzskata noteiktu Pakalpojumu apjomu par pieņemamu, ir pienākums noformēt atbilstošu aktu par attiecīgo Pakalpojumu apjoma pieņemšanu un veikt savstarpējos norēķinus, kā arī Pasūtītāja pieņemto Pakalpojumu apjoma izpildes procesā saņemtās dokumentācijas nodošanu uz Vienošanās izbeigšanas dienu. Pasūtītājs norēķinās ar Izpildītāju tikai pēc Pakalpojumu pieņemšanas – nodošanas akta abpusējas parakstīšanas un Izpildītāja rēķina saņemšanas.
9.10. Jebkādas izmaiņas Vienošanās var tikt izdarītas vienīgi pēc Līdzēju rakstiskas vienošanās, kas ar parakstīšanas dienu kļūst par Vienošanās neatņemamu sastāvdaļu. Ja Līdzēji nevar vienoties, spēkā paliek iepriekšējie Vienošanās noteikumi.
9.11. Vienošanās vai Līguma grozījumi pieļaujami Publisko iepirkumu likuma (turpmāk – PIL) 61. pantā noteiktajos gadījumos un kārtībā, tostarp:
9.11.1. iestājoties jebkādiem apstākļiem, kas atbilst jebkuriem no PIL 61. panta otrajā un trešajā daļā minētajiem priekšnoteikumiem;
9.11.2. grozījumi var attiekties uz izmaiņām termiņos, ja izmaiņām par pamatu ir jauni vai iepriekš neparedzēti, objektīvi apstākļi, kas radušies pēc Vienošanās vai Līguma noslēgšanas, Vienošanās vai Līguma izpildes laikā un kas Vienošanās vai Līguma slēgšanas brīdī nepastāvēja vai nebija saprātīgi un precīzi prognozējami;
9.11.3. grozījumu apjoms ir neierobežots, ciktāl PIL attiecībā par konkrētiem grozījumiem nenosaka citādāk. Līdzējs, kurš iniciē izmaiņas, iesniedz rakstveidā pamatojošu iesniegumu, pēc kā Līdzēji lemj par izmaiņu pieļaujamību;
9.11.4. ja grozījumi nepieciešami Vienošanās 1.6. punktā norādītajā gadījumā;
9.11.5. ja Pasūtītājam objektīvu apstākļu dēļ zudusi nepieciešamība pēc Pakalpojumiem, par kuriem noslēgts Līgums, Pasūtītājs var vienpusēji izbeigt Līgumu, par to rakstveidā informējot Izpildītāju, ar kuru noslēgts Līgums.
10. Nepārvarama vara
10.1. Līdzēji tiek atbrīvoti no atbildības par Vienošanās saistību nepildīšanu nepārvaramas varas vai ārkārtēju apstākļu dēļ, kurus attiecīgais Līdzējs (vai Līdzēji) nevarēja ne paredzēt, ne novērst, ne ietekmēt, un par kuru rašanos Līdzēji nav atbildīgi, izņemot Vienošanās noteiktos gadījumus. Par šādiem apstākļiem atzīstamas stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība.
10.2. Katrs no Līdzējiem, kuru Vienošanās ietvaros ietekmē nepārvaramas varas apstākļi, nekavējoties par to informē pretējo Līdzēju/-us.
10.3. Ja kāds no Līdzējiem, kura rīcību ietekmē nepārvarama vara, bez objektīva iemesla neinformē pretējo Līdzēju/-us par nepārvaramas varas apstākļu iestāšanos 5 (piecu) darbdienu laikā, attiecīgais Līdzējs netiek atbrīvots no Vienošanās saistību izpildes.
10.4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Līdzēji kopīgi risina jautājumu par Vienošanās turpmāko izpildi vai izbeigšanu. Vienošanās izbeigšanas gadījumā, kuras pamats ir nepārvarama vara, nevienam no Līdzējiem nav tiesību prasīt zaudējumu atlīdzību.
11. Konfidencialitāte un fizisko personas datu aizsardzība
11.1. Visa informācija, ko kāds no Līdzējiem sniedz otrai Vienošanās izpildes laikā, vai arī tā atklājas, pildot Vienošanās saistības, kā arī jebkura šīs informācijas daļa, tai skaitā, bet ne tikai informācija par Līdzēja darbību, biznesa procesiem/funkcijām, finanšu stāvokli, darbinieku darba samaksu, tehnoloģijām, tai skaitā rakstiska, mutiska, datu formā uzglabāta, audio – vizuāla un jebkurā citā veidā uzglabāta informācija tiek prezumēta par konfidenciālu. Šaubu gadījumā Līdzēji precizē attiecīgās informācijas statusu.
11.2. Līdzējiem nav tiesību izpaust konfidenciālu informāciju trešajām personām bez Līdzēju rakstiskas piekrišanas, kā arī izplatīt, pavairot, nodot Pakalpojumu sniegšanai saņemto materiālu. Katram no Līdzējiem ar vislielāko rūpību un uzmanību ir jārūpējas par konfidenciālās informācijas drošību un aizsardzību. Pienākums neizpaust konfidenciālu informāciju ir spēkā arī pēc Vienošanās darbības beigām, kā arī pēc pirmstermiņa līgumattiecību pārtraukšanas.
11.3. Līdzēju pienākums ir nodrošināt, ka tās amatpersonas, darbinieki un citas personas, kuras izmantos Līdzēju konfidenciālo informāciju, saņems un izmantos to vienīgi Vienošanās izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Līdzējiem ar Vienošanos.
11.4. Pienākums ievērot konfidencialitāti neattiecas uz informāciju, kura ir jāatklāj normatīvajos aktos noteiktām personām šajos aktos noteiktos gadījumos, apjomā un kārtībā.
11.5. Vienošanās ietvaros tiek iegūti dokumenti vai informācija, kas satur vai var saturēt fizisko personu datus (turpmāk – Datus), Līdzēji ir tiesīgi apstrādāt no cita Līdzēja iegūtos datus tikai ar mērķi nodrošināt Vienošanā noteikto saistību izpildi, ievērojot spēkā esošajos normatīvajos aktos noteiktās prasības Datu apstrādei un aizsardzībai, tajā skaitā, Eiropas Parlamenta un Padomes 2016. gada 27. aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). Veicot Datu apstrādi, katrs Līdzējs ir atbildīgs par Datu apstrādes nodrošināšanu saskaņā ar Vienošanos un normatīvajos aktos noteikto. Katram Līdzējam ir pienākums Vienošanās ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka Datu apstrāde notiek saskaņā ar Datu apstrādi regulējošiem normatīviem aktiem.
11.6. Apstrādājot personas datus, Līdzēji nodrošina tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem).
11.7. Ja Vienošanās izpildes ietvaros viens Līdzējs nodod citam Līdzējam Datus, tad Līdzējs, kurš nodod Datus, ir atbildīgs par nodoto Datu pareizību un to, ka tā ir tiesīga nodot Datus otram Līdzējam. Līdzēji papildina vai izlabo Datus, izbeidz attiecīgo Līdzēju nodoto datu apstrādi vai iznīcina tos, ja nodotie Dati ir nepilnīgi, novecojuši, nepatiesi vai pretlikumīgi apstrādāti. Vienošanās izpildes ietvaros saņemtos Datus Līdzēji apņemas neuzglabāt ilgāk, kā tas nepieciešams mērķim, kam tie ir nodoti, un pēc Vienošanā noteiktā mērķa sasniegšanas apņemas dzēst saņemtos Datus no savām informācijas sistēmām visātrākajā iespējamajā laikā. 
11.8. Gadījumā, ja kāds no Līdzējiem tiek saukts pie atbildības par fizisko personu datu aizsardzības pārkāpumu, ko izdarījusi cits Līdzējs, vainīgais Līdzējs, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.
12. Citi noteikumi
12.1. Kā atbildīgo un pilnvaroto personu par Vienošanās izpildi, t.sk. uzaicinājumu sagatavošanu un nosūtīšanu, Pakalpojumu pieņemšanu, Vienošanās iespējamo papildinājumu vai izmaiņu saskaņošanu (izņemot Vienošanās grozījumu parakstīšanu), u.c. nepieciešamo darbību veikšanu sekmīgai Vienošanās izpildei no Pasūtītāja puses Pasūtītājs nozīmē _____________ (Vārds Uzvārds), tālr.: ___________, e-pasta adrese: ___________, un no Izpildītāju puses Izpildītāji nozīmē, izmaiņu personālsastāvā gadījumā vienpusēji rakstveidā informējot pretējo Līdzēju/-us:
12.1.1. Izpildītājs ________ (Nosaukums) nozīmē ______ _________ (Vārds Uzvārds), tālr. ________, e-pasta adrese: ___________;
12.1.2.  (norāda atbilstoši nepieciešamībai).
12.2. Dokumenti, ziņas vai cita korespondence, kas ierakstītā sūtījumā nosūtīta uz Vienošanās norādīto Pušu adresi, uzskatāma par saņemtu 7. (septītajā) dienā pēc sūtījuma nodošanas pasta iestādē.
12.3. [bookmark: _Hlk118275492]Ja kādam no Līdzējiem tiek mainīts juridiskais statuss, amatpersonu paraksta tiesības vai kāds no Vienošanās minētajiem rekvizītiem, telefona numurs, e-pasta adrese, biroja pasta adrese u.c., tad Līdzējs nekavējoties rakstiski paziņo par to pretējam Līdzējam/-iem. Ja Līdzējs neizpilda šo noteikumu, uzskatāms, ka pretējais Līdzējs/-i ir pilnībā izpildījusi savas saistības, lietojot Vienošanās norādīto informāciju. Šis noteikums attiecas arī uz Vienošanās minētajiem Līdzēju pārstāvjiem un to rekvizītiem.
12.4. Atbilstoši PIL 63. panta ceturtajā daļā noteiktajam, ja Izpildītājs piesaista apakšuzņēmējus, tam pēc Vienošanās slēgšanas tiesību piešķiršanas, un ne vēlāk kā uzsākot Vienošanās izpildi, jāiesniedz Pakalpojumu sniegšanā iesaistīto apakšuzņēmēju sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Vienošanās izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Pakalpojumu sniegšanā.
12.5. Izpildītājs, bez saskaņošanas  ar Pasūtītāju, nav tiesīgs veikt Vienošanās izpildē iesaistītā personāla vai apakšuzņēmēju nomaiņu un iesaistīt papildu apakšuzņēmējus. Nomaiņa un piesaiste tiek veikta atbilstoši PIL 62. pantam.
12.6. Izpildītājs Vienošanās izpildē iesaista personālu un apakšuzņēmējus, uz kuru iespējām Atklātā konkursā balstījies, saskaņā ar  Vienošanās izpildē iesaistīto speciālistu sarakstu un apakšuzņēmēju sarakstu ________________ (norāda pēc nepieciešamības).
12.7. Gadījumā, ja Vienošanās izpildes laikā (ja attiecināms) tiek nomainīts apakšuzņēmējs vai tiek iesaistīts jauns apakšuzņēmējs vai arī šādu apakšuzņēmēju apakšuzņēmējs, kuri atbilst PIL 63. panta trešās daļas izpratnē un kuru veicamo darbu apjoms sasniedz 10% no Vienošanās kopējās summas, izslēgšanas nosacījumu pārbaude tiks veikta atbilstoši PIL 42. panta noteikumiem  uz to datumu, kad Pasūtītājs no Izpildītāja ir saņēmis lūgumu veikt apakšuzņēmēja nomaiņu vai jauna apakšuzņēmēja piesaisti.
12.8. Ja rodas strīds par Vienošanās saistību saturu, Vienošanās noteikumu interpretācijā Līdzēji piemēro Atklāta konkursa noteikumus un Izpildītāja iesniegto piedāvājumu.
12.9. Līdzēji strīdus risina savstarpēju sarunu ceļā. Ja šādā veidā 30 (trīsdesmit) dienu laikā vienošanos panākt nav iespējams, Līdzēji strīdu risina atbilstīgi Latvijas Republikā spēkā esošajiem normatīvajiem aktiem.
12.10. Vienošanās sagatavota latviešu valodā uz ___ (_____) lapām, noformēta elektroniskā dokumenta veidā. Līdzējiem ir pieejama parakstīta Vienošanās elektroniskā formātā. Vienošanās tās noslēgšanas brīdī ir šādi pielikumi (norāda atbilstoši nepieciešamībai): 
12.10.1. 1. pielikums “Tehniskā specifikācija” uz __ (____) lapām;
12.10.2. 2. pielikums “Uzaicinājuma un finanšu piedāvājuma forma” uz 2 (divām) lapām;
12.10.3. 3. pielikums “Līguma forma” (paraugs) uz 2 (divām) lapām.
13. Pušu rekvizīti un paraksti
	Pasūtītājs: 
Rīgas Stradiņa universitāte
Reģ. Nr. 90000013771
Dzirciema iela 16, Rīga, LV-1007
Banka: AS “Swedbank”
SWIFT kods: HABALV22
Konta Nr. LV02HABA0551000376050
Banka: AS “SEB banka”
SWIFT kods: UNLALV2X
Konta Nr. LV28UNLA0050013752619

Amats
Vārds Uzvārds
(norāda atbilstoši nepieciešamībai)

_________________________
                ( paraksts)
	
	Izpildītājs: (norāda atbilstoši Izpildītāju skaitam)
___ “_______________”
Reģ. Nr. __________________
Adrese: __________________
Banka: AS “____________”
SWIFT kods:  _______________
Konta Nr. ____________________




Amats
Vārds Uzvārds
(norāda atbilstoši nepieciešamībai)

__________________________
                ( paraksts)







DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


2. pielikums
pie 2026.gada __._______
Vispārīgās vienošanās Nr._____
ID. Nr. RSU 2026/120/AK

UZAICINĀJUMA UN FINANŠU PIEDĀVĀJUMA FORMA (veidne var tik precizēta pēc nepieciešamības)

Uzaicinājums un finanšu piedāvājums
Nr. ____
Tehniskais un finanšu piedāvājums jāiesniedz līdz 20__. gada __. _________, plkst. __.__, nosūtot uz e-pasta adresi ______________.

Piegādātājam nav atļauts iesniegt piedāvājuma variantus. 
Pasūtītājs izraudzīsies piedāvājumu ar viszemāko kopējo piedāvāto līgumcenu par uzaicinājumā norādīto apjomu. Ja vairāku piegādātāju piedāvātās cenas būs vienādas, tad pasūtītājs izvēlēsies to piedāvājumu, kurš atsūtīts ātrāk (ienākošā e-pasta laiks).

Izpildes termiņš: _______
Piegāde jāveic uz šādu adresi-/ēm: __________

Pasūtītājs: Rīgas Stradiņa universitāte, reģistrācijas Nr. 90000013771, juridiskā adrese: Dzirciema iela 16, Rīga.
Izpildītājs: (nosaukums, reģistrācijas Nr. un adrese)

	Tehniskā specifikācija/Tehniskais un finanšu piedāvājums

	Nr.p.k.
	Poligrāfijas pakalpojums, tā tehniskās prasības
	Pretendenta piedāvājums (Izpildītājs norāda visu nepieciešamo informāciju)

	
	
	

	
	
	

	
	
	

	Kopējā piedāvātā līgumcena EUR bez PVN par visu nepieciešamo daudzumu visās pozīcijās*:
	

	PVN __%:
	

	Kopējā piedāvātā līgumcena EUR, t.sk. PVN, par visu nepieciešamo daudzumu visās pozīcijās:
	



	Nepieciešams aizpildīt visas prasītās ailes. 
* Cenā ir jābūt iekļautām visām izmaksām, kas saistītas ar pakalpojumu sniegšanu, t.sk. preču piegāde, apmaiņa (ja tāda būs nepieciešama), tai skaitā arī visi nodokļi (izņemot PVN). Piegādātājs ir atbildīgs par visu nodokļu un nodevu nomaksu.

Parakstot piedāvājumu, Izpildītājs apliecina, ka:
1) piedāvājums ir spēkā 30 (trīsdesmit) dienas;
2) piedāvājumā norādītās cenas noteiktas neatkarīgi no konkurentiem, citiem vispārīgās vienošanās dalībniekiem un bez konsultācijām, līgumiem, vienošanām vai cita veida saziņas ar konkurentiem, citiem vispārīgās vienošanās dalībniekiem;
3) nav apzināti, tieši vai netieši atklājis un neatklās piedāvājumā norādītās cenas nevienam konkurentam un citiem vispārīgās vienošanās dalībniekiem pirms piedāvājumu iesniegšanas termiņa beigām.
 
Izpildītāja nosaukums ________________________________________
Izpildītāja juridiskā adrese:____________________________________
Izpildītāja faktiskā adrese:_____________________________________
Kontaktpersonas e-pasta adrese: _________________________________
Tālruņa Nr.:_________________________________________________
Faksa Nr.: __________________________________________________
Bankas rekvizīti: _____________________________________________

Izpildītāja vadītāja vai pilnvarotās personas amats: _________________________
Izpildītāja vadītāja vai pilnvarotās personas paraksts un paraksta atšifrējums: _______________________		

Datums: ________

	





3.pielikums
pie 2026.gada__.____________
Vispārīgās vienošanās Nr._____
ID. Nr. RSU 2026/120/AK

LĪGUMA FORMA
Pakalpojumu līgums (projekts)

Nr._______________/____________
      			                     (vispārīgās vienošanās Nr.)              (līguma Nr.p.k.)
Rīgā		                202_.gada __._____	
Rīgas Stradiņa universitāte (sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”) ____ (amats) _____ (Vārds Uzvārds) personā, kurš rīkojas atbilstīgi ______________ (pārstāvības pamats – statūti, pilnvara, rīkojums u.c.) (turpmāk – Pasūtītājs), no vienas puses, 
un
___________ “_____________” _________ (Amats) ________  (Vārds Uzvārds) personā, kurš rīkojas atbilstīgi ______________ (pārstāvības pamats – statūti, pilnvara, rīkojums u.c.) (turpmāk – Izpildītājs), no otras puses, abi kopā turpmāk – Līdzēji, 
ievērojot, ka:
a. starp Pusēm __.__.2026. ir noslēgta Vispārīgā vienošanās Nr. ______________ par poligrāfijas pakalpojumiem - grāmatas cietajos vākos (turpmāk – Vienošanās);
b. Vienošanās ietvaros nosūtīts uzaicinājums Nr.___ Pakalpojumu sniegšanai (turpmāk – Uzaicinājums),
noslēdz šāda satura Līgumu, turpmāk tekstā – Līgums: 

1. Līguma priekšmets
0. Pasūtītājs pasūta un Izpildītājs apņemas sniegt poligrāfijas pakalpojumus- grāmatas cietajos vākos (turpmāk – Pakalpojumi). Detalizētāka informācija par Pakalpojumiem tiek noformēta un pievienota Līgumam kā tā pielikums, kas ir neatņemama Līguma sastāvdaļa. 
1. Līgumcena un norēķinu kārtība
0. Līgumcena par Pakalpojumiem ir atbilstīga Izpildītāja iesniegtajam piedāvājuma, proti, EUR ______ (_____ euro, __ centi) bez pievienotās vērtības nodokļa (turpmāk – PVN). 
0. Pasūtītājs samaksu par Pakalpojumiem, atbilstīgi izpildītajam Pakalpojumu apjomam, veic Vienošanās 2. nodaļā noteiktajā kārtībā. 
1. Pakalpojumu pieņemšana – nodošana
1. Izpildītājs Pakalpojumus sniedz Uzaicinājumā norādītajā termiņā un noteiktajā piegādes vietā. 
1. Pakalpojumu pieņemšana – nodošana tiek noformēta ar Pakalpojumu pieņemšanas – nodošanas akta vai Izpildītāja izrakstīta rēķina, kas apliecina Pakalpojumu pieņemšanu – nodošanu, abpusēju parakstīšanu. Ja pieņemšanas – nodošanas ietvaros tiek konstatētas kādas neatbilstības (iztrūkums, nepilnvērtīga funkcionēšana u.c.), Izpildītājam tās jānovērš bez papildus samaksas.
1. Pakalpojumu pieņemšanas-nodošanu veic Vienošanās 5. nodaļā noteiktajā kārtībā. 
1. Citi noteikumi
0. Citas Līdzēju saistības ir noteiktas Vienošanās.
0. Līgums stājas spēkā ar tā abpusējas parakstīšanas brīdi un ir spēkā līdz pilnīgai saistību izpildei.
0. Ja Pasūtītājam objektīvu apstākļu dēļ zudusi nepieciešamība pēc Pakalpojumiem, par kuriem noslēgts Līgums, Pasūtītājs var vienpusēji izbeigt Līgumu, par to rakstveidā informējot Izpildītāju un neatlīdzinot tādējādi radušos izdevumus un/vai zaudējumus. 
0. Līgums sagatavots latviešu valodā uz __ (_____) lapām, noformēts elektroniskā dokumenta veidā. Pusēm ir pieejama parakstīts Līgums elektroniskā formātā. Līgumam tā noslēgšanas dienā ir šāds pielikums: “Tehniskais un finanšu piedāvājums” uz __ (______) lapām.
1. Pušu rekvizīti un paraksti
	Pasūtītājs: 
Rīgas Stradiņa universitāte
Reģ. Nr. 90000013771
Adrese: Dzirciema iela 16, Rīga, LV-1007
Banka: AS “SEB banka”
SWIFT kods: UNLALV2X
Konta Nr. LV13UNLA00500200315327
Banka: AS “Swedbank”
SWIFT kods: HABALV22
Konta Nr. LV02HABA0551000376050

Amats
Vārds, Uzvārds
(norāda atbilstoši nepieciešamībai)

__________________________
                ( paraksts)
	Izpildītājs: 
______________________________
Reģ. Nr. ________________
Adrese: ________________
Banka: _____________
SWIFT kods: _____________
Konta Nr.  ________________________




Amats
Vārds, Uzvārds
(norāda atbilstoši nepieciešamībai)

__________________________
                ( paraksts)




DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


3

10

